Diari Oficial de la Generalitat Valenciana


Sumari del DOGV 6634, del 20-10-2011 (2011/10518)

RESOLUCIÓ de 4 d'octubre de 2011, de la Secretaria Autonòmica d'Agricultura, Pesca, Alimentació i Aigua, d'autorització per a cultiu d'ostra japonesa (Crassostrea gigas) en la musclera Dolores Lacomba, ubicada en la marcació número 2 del port de Sagunt.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10444


Data del document
:   04-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * empresa privada

RESOLUCIÓ de 4 d'octubre de 2011, de la Secretaria Autonòmica d'Agricultura, Pesca, Alimentació i Aigua, d'autorització per a cultiu d'ostra japonesa (Crassostrea gigas) en la musclera Dolores Lacomba, ubicada en la marcació número 2 del port de Sagunt. [2011/10911]  
Vista la sol·licitud d'autorització, de data 14 de març de 2011, per a cultiu d'ostra japonesa (Crassostrea gigas) en la musclera Dolores Lacomba, ubicada en la marcació número 2 del port de Sagunt (expedient núm. AMIA/46.0012).  
Vista la memòria tècnica presentada.  
Vista la proposta d'autorització del director territorial de la Conselleria d'Agricultura, Pesca, Alimentació i Aigua a València de data 14 de juny de 2011, resolc:   
Autoritzar el cultiu d'ostra japonesa (Crassostrea gigas) en la musclera Dolores Lacomba, ubicada en la marcació número 2 del port de Sagunt. Este cultiu es podrà simultaniejar amb el de clòtxina.   
  
Les característiques productives s'adequaran en tot moment a la memòria tècnica de 26 d'abril de 2011. Qualsevol variació respecte d'això ha de ser comunicada a la Conselleria d'Agricultura, Pesca, Alimentació i Aigua.  
La capacitat autoritzada de producció anual és de 16,2 t d'ostres.  
  
S'hauran de complir les condicions següents:  
  
Primer  
Efectuar una relació de cada una de les vendes efectuades, amb indicació de la data i del lloc de venda, l'espècie comercialitzada, els quilograms i el preu.  
Quan els productes es transporten per a la seua venda a un lloc diferent del lloc de cria, s'ha d'adjuntar als productes un document de transport expedit pel productor on s'especifique la informació anterior.  
  
La informació indicada en els dos paràgrafs anteriors ha de ser remesa pel titular de l'establiment de producció, en suport informàtic, format de fitxer normalitzat, a la Direcció Territorial de la Conselleria d'Agricultura, Pesca, Alimentació i Aigua, en la primera setmana del mes següent a aquell que fan referència les dades.  
  
Segon  
Esta autorització tindrà vigència mentres no es produïsca la paralització de l'activitat sense una causa justificada segons el parer dels servicis tècnics de la Conselleria d'Agricultura, Pesca, Alimentació i Aigua, o l'extinció de les autoritzacions.  
  
Tercer  
Este establiment quedarà afecte a allò que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de Comunitat Valenciana, i haurà de notificar a les direccions territorials de la Conselleria d'Agricultura, Pesca, Alimentació i Aigua de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment i s'indicarà la seua finalitat.  
d) Els canvis de domicili o raó social i del número d'identificació social.  
  
Quart  
Atés que l'ostra japonesa (Crassostrea gigas) figura en l'annex I (llista de possibles espècies portadores) del Reglament (CE) número 1251/2008, de 12 de desembre de 2008, de la Comissió, pel qual s'aplica la Directiva 2006/88/CE, del Consell, pel que fa a les condicions i els requisits de certificació per a la comercialització i la importació en la comunitat d'animals de l'aqüicultura i productes derivats, i s'establix una llista d'espècies portadores, les partides de llavor s'hauran d'adquirir en establiments que garantisquen les seues condicions sanitàries, per a la qual cosa han d'adjuntar un certificat zoosanitari emplenat de conformitat amb el model establit en l'annex II de l'esmentat reglament.   
  
Cada vegada que es reba una partida d'esta llavor s'haurà d'informar a la Conselleria d'Agricultura, Pesca, Alimentació i Aigua, que verificarà els certificats sanitaris.  
Esta resolució no posa fi a la via administrativa i contra esta es pot interposar un recurs alçada davant de la consellera d'Agricultura, Pesca, Alimentació i Aigua en el termini d'un mes, comptat des de l'endemà de la notificació d'esta resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 4 d'octubre de 2011.- El secretari autonòmic: José Monzonís Salvia.